钦定古今图书集成/方舆汇编/职方典/第1320卷 > 《卓锡泉记》前人
## 钦定古今图书集成/方舆汇编/职方典/第1320卷 > 《卓锡泉记》前人

六祖往曹溪卓锡，泉涌清凉滑甘，赡足大众，逮今数
百年矣。或时小竭，则众汲于山下。今长老辨公住山
四岁，泉日涌溢。闻之嗟异，为作铭曰：“祖师无心，心外
无学。有来扣者，云涌泉落。问何从来，初无所从。若有
从处，来则有穷。初往南华，集众浈水。水性融会，岂有
无理？引锡指石，寒泉自冽。众渴得饮，如我说法，云何”
至今有溢有枯泉，无溢枯溢其人乎？辨来四年，泉水
洋洋，烹煮灌溉，饮及牛羊，手不病汲，肩不病负，匏勺
瓦盂，莫知其故。我不求水，水则许我，讯于祖师，有何
不可？